《硖石遇雨，宴前主簿从兄子英宅》
唐代·刘长卿

县城苍翠里，客路两崖开。硖石云漠漠，东风吹雨来。

吾兄此为吏，薄宦知无媒。方寸抱秦镜，声名传楚材。

折腰五斗间，黾勉随尘埃。秩满少馀俸，家贫仍散财。

谁言次东道，暂预倾金罍。虽欲少留此，其如归限催。

作者简介：刘长(zhǎng)卿(709—789)，字文房，汉族，宣城（今属安徽）人，唐代诗人。后迁居洛阳，河间（今属河北）为其郡望。唐玄宗天宝年间进士。肃宗至德中官监察御史，苏州长洲县尉，代宗大历中任转运使判官，知淮西、鄂岳转运留后，又被诬再贬睦州司马。因刚而犯上，两度迁谪。德宗建中年间，官终随州刺史，世称刘随州。